Usėnų seniūnija

Usėnų seniūnija – administracinis-teritorinis vienetas Šilutės rajono savivaldybės pietuose.

Usėnų seniūnijoje veikia Usėnų pagrindinė mokykla, seniūnijos bendruomenė, degalinė, paštas, Šilutės medicinos centro bendrosios praktikos gydytojo kabinetas, vaistinė, biblioteka-filialas, viešbutis-motelis „Senolių pastogė“, naktinis klubas „Disko baras“, evangelinio tikėjimo krikščionių bendruomenė „Viltis“, jaunimo klubas, moterų vokalinis ansamblis „Usėnai”, Šilutės kredito unijos Usėnų kasa, pašarų ruošimo bendrovė „GGF“. Verslas: žemės ūkio produktų gamyba, turizmas.

Geografija 

Per seniūniją eina Klaipėdos–Jurbarko plentas (1850 m.), Klaipėdos-Tilžės geležinkelis (1874 m.). Ribojasi su Juknaičių, Ž. Naumiesčio, Katyčių, Stoniškių seniūnijomis. Nemunas skiria nuo Kaliningrado srities (Rusija). Pasienio ruožui priklauso Galzdonų, Karceviškių, Užpelkių, Veržininkų kaimai.

Upės: Rusnė (Nemuno atšaka), Leitė, Šyša, Veižas. Miškų mažai, didžiausias – Kavolių miškas (860 ha).

Seniūnijoje yra akmens druskos telkinys.

Istorija 

Usėnų seniūnijos teritorija IX–XIII a. priklausė skalviams, vėliau Kryžiuočių ordinui, Prūsijai, Vokietijai.

Jau nuo XVI a. buvo kuriami dvarai. XVIII a. ėjo pašto kelias į Klaipėdą. 1730 m. Žemaitkiemyje įsteigtas pašto punktas, kuriame buvo galima pailsėti, pasikeisti arklius.

XIX a. 1-ojoje pusėje panaikinta baudžiava, įkurtas Žemaitkiemio valsčius, Tilžės apskritis. Gyventojai buvo išskirstomi į viensėdijas, steigiamos pradžios mokyklos, statomi vėjo malūnai Kavoliuose, Žemaitkiemyje, Stremeniuose ir kitur.

1944 m. spalį Usėnų seniūnijos teritorijoje vyko Raudonosios Armijos 16-osios Lietuviškosios šiaulių divizijos ir vokiečių armijos kautynės.

Po II pasaulinio karo labai pasikeitė gyventojų sudėtis, didžiajai daliai pasitraukus į Vakarus jų vietas užėmė atvykėliai iš įvairių Lietuvos vietovių.

Veikė pradinės mokyklos Galzdonuose, Kavoliuose, Reizgiuose, Stremeniuose ir kitur, aštuonmetė – Žemaitkiemyje. 1982 m. uždarytos Žemaitkiemio aštuonmetė, Kavolių ir Reizgių pradinės mokyklos bei atidaryta Usėnų vidurinė mokykla.

Sovietmečiu žemdirbiai dirbo „Kalnujų“ ir „Žemaitkiemio“ tarybiniuose ūkiuose, vėliau jų pagrindu buvo įsteigtas „Usėnų“ tarybinis ūkis, kuris 1990 m. turėjo 6625 ha žemės, dirbo 497 darbuotojai, laikė 2442 galvijų, 958 kiaules, augino 1148 ha javų, 120 ha bulvių. Jo pagrindu 1992 m. susikūrė 4 žemės ūkio bendrovės, kurios egzistavo neilgai, žemdirbiai, privatizavę bendrovių turtą, pradėjo ūkininkauti individuliai.

2002 m. Usėnuose įkurta UAB „Golden Grass Farming“, kuri 3 000 ha plote užsiima žolės auginimu, pjovimu, sugrėbimu ir pakavimu. Dirba 50 darbuotojų, pagaminta produkcija parduodama Europoje.

1995 m. vietoje Usėnų apylinkės įsteigta Usėnų seniūnija.

|-
| 2001-04  || || 1506 || 18 kaimų, 2 kaimų dalys
|-
| 2009-09-01  || 78 || 1600 || 18 kaimų
|-
| 2011 m.  || || 1210 || 18 kaimų
|-
| 2016-08-13  || || || 18 kaimų
|-
| 2021 m.  || || 999 || 9 gyvenvietės, turinčios >9 gyventojus
|}

Seniūnai 
 Vytautas Tumas, 1995–1997 m.
 Vytautas Stanišauskas, 1997–2000 m.
 Adomas Kuzminskas, 2000–2006 m.
 Algirdas Rauktys, nuo 2006 m.

Gyvenvietės 

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Antleičiai, k. || || 2
|-
| Aužkykiai, k. || || 13
|-
| Dėkintėliai, k. || || 0
|-
| Galzdonai, k. || 37 || 44
|-
| Karceviškiai, k. || || 5
|-
| Kavoliai, k. || 45 || 60
|-
| Meišlaukiai, k. || 76 || 68
|-
| Naujapieviai, k. || 38 || 44
|-
| Naustremeniai, k. || || 2
|-
| Reizgiai, k. || 25 || 25
|-
| Stremeniai, k. || 14 || 19
|-
| Svaraitkiemis, k. || 27 || 42
|-
| Uostiškiai, k. || || 9
|-
| Usėnai, k. || 530 || 632
|-
| Užpelkiai, k. || || 6
|-
| Veržininkai, k. || || 0
|-
| Žardviečiai, k. || || 0
|-
| Žemaitkiemis, k. || 189 || 239
|}

Seniūnaitijos 

2009 m. įsteigtos 2 seniūnaitijos:
 Usėnų seniūnaitija (884 gyv.) – Usėnų k.d., Aužkykių k., Antleičių k., Meišlaukių k., Kavolių k., Naustremenių k., Reizgių k., Stremenių k., Uostiškių k., Dėkintėlių k., Žardviečių k.
 Žemaitkiemio seniūnaitija (621 gyv.) – Galzdonų k., Karceviškių k., Naujapievių k., Svaraitkiemio k., Užpelkių k., Usėnų k.d., Žemaitkiemio k., Veržininkų k.

Paveldas 

Galzdonų botaninis ir Pleinės telmologinis draustiniai, Kalnujų vandens malūnas, 23 evangelikų liuteronų senosios kapinės. Gamtos paminklai – Kavolių ir Stremenių ąžuolai. Stremenių apylinkėse rastas XV–XIV a. pr. m. e. Rytų Pabaltijo tipo kirvis, laikomas Vytauto Didžiojo karo muziejuje Kaune.

Gyventojai

Žymūs žmonės 

Karceviškiuose gimė poetė, dailininkė Aldona Gustas, Užpelkiuose – pedagogas Mykolas Kūjus, Žemaitkiemyje – jojimo sporto treneris Alfonsas Dapkus.

Šaltiniai 

 Silute.lt 

Šilutės rajono savivaldybės seniūnijos